Sipoo
Sipoo (švedski: Sibbo) je ruralna općina na jugu Finske od 19,034 stanovnika.

Geografske karakteristike

Općina Sipoo leži u Regiji Uusimaa, udaljena tridesetak km sjeveroistočno od glavnog grada države 
Helsinkija.
.
Na terenu općine leži Nacionalni park Sipoonkorpi, poznat po bujnim šumama.

Najveća naselja u općini su Nikkilä i Söderkulla.

Glavni motiv općinskog grba koji potječe iz 18. vijeka je vuk, a on je tu živio po predanju za vikinških vremena.

Historija

Sipoo se prvi put spominje 1352., procjenjuje se da je sredinom 17. vijeka na terenu općine živjelo oko 1700 stanovnika, a sredinom 19. vijeka oko 5000 ljudi, općina je osnovana 1868.

Prema lokalnoj legendi zamak Sibbesborg, čije se ruševine bedema nalaze na ušću rijeke Sipoonjoki, podigli su Vikinzi. Ali je puno vjerovatnije da su ga puno kasnije izgradili danski križari, čiji je vođa zvao Sibb ili Sibba, po čijem imenu je općina dobila ime.

Pobratimske općine 

 , Aurskog-Høland
 , Frederikssund
 , Kumla
 , Kuusalu

Izvori

Vanjske veze 

 Službene stranice Općine Sipoo 

Općine u Finskoj